《秋日与杜子过高座寺登雨花台》
清代·黄周星

被发何时下大荒，河山举目共凄凉。
客来古寺谈秋雨，天为幽人驻夕阳。
去国屈原终幸直，无家李白只佯狂。
百年多少凭高泪，每到西风洒几行。

作者简介：（1611—1680）明末清初江南上元人，早年育于湘潭周氏，冒姓周，字景虞，号九烟。明崇祯十三年进士，授户部主事。明亡不仕，自称黄人，字略似，号半非，别号圃庵、汰沃主人、笑苍道人。寄寓南浔马家巷。工诗文、书画、篆刻。康熙十九年端午节，在南浔投水自杀。著有《刍狗斋集》、《梦史》、《圃庵诗集》、《百家姓编》、《人天乐传奇》等。